**ПРАВИЛА**

**за финансиране на вътрешните проекти от**

**фонд Научни изследвания към СУ за 2013 г.**

По решение на Управителния съвет на вътрешния Фонд научни изследвания в СУ:

1. Всички средства се разпределят на проектен принцип.

2. В сесия 2013г. да бъде запазена стуктурата за провеждане на конкурса от предходната година.

3. Разпределените по факултети средства се преразпределят във факултета според решение на факултетната научна комисия в следните направления:

а) тематичен конкурс, в който участват колективи, представили научни проекти.

б) средства за подкрепа на докторантите от факултета (след първа година), които се разпределят също по проектен принцип, като в проекта участват докторантът и неговият научен ръководител (или друго хабилитирано лице от факултета), който е на основен трудов договор към СУ и е ръководител на проекта. Тези средства могат да бъдат използвани за апаратура, свързана с дисертацията, програмни продукти,участие в научни форуми, публикуване на резултатите и други разходи, които са допустими съгласно Наредба 9.

в) частично се финансират научни форуми, които са от общоуниверситетско значение. Кандидатстването и тук е на проектен принцип. Средствата могат да се използват само за наем на зала, отпечатване на покани, програми, и трудове от форума, в които задължително се отбелязва частичното финансиране от държавната субсидия.

г) проектите на ДЕО, ДИУУ, ЦСВП „Иван Дуйчев”, Департамента по спорт, Университетски театър и Университетската библиотека се финансират от 5-те % определен резерв, като кандидатстването и рецензирането им минава през факултетите.

 Факултетските комисии, които разглеждат тези проекти се задължават да препоръчат на УС сумата, с която проекти да бъдат финансирани. Отчетите и рецензиите на отчетите на тези проекти се извършват от факултетските комисии, които са одобрили проектните предложения.

4. Проектни предложения ще бъдат приемани в рамките на един месец от датата на обявяване на конкурса.

5. Всички проекти трябва да бъдат подадени в едно хартиено копие, което се предава в съотнетната факултетска комися, както и по електронен път, на следния адрес:

<http://eservices.uni-sofia.bg/accounts/login/?next=/projects/submit/>

6. Във връзка с допусканото съгласно Наредба 9 изплащане на възнаграждения за участниците в изпълнението на договора, моля да имате предвид параметрите описани в наредбата. Моля при попълване на списъка за Научния колектив на проекта да посочвате кои от членовете са магистри, докторанти или млади учени.

**Критериите за всички видове проекти, както и формулярите за кандидатстване може да намерите на сайта на СУ:**

[**Фонд "Научни изследвания" на СУ**](http://uni-sofia.bg/index.php/bul/nauka/v_zmozhnosti_za_finansirane/programi/fond_nauchni_izsledvaniya_na_su)